20.2.2023
SL
Uradni list Evropske unije
L 51/81
(15)
Družba Sangal je oktobra 2022 Komisijo obvestila, da se sestavljanje običajnih koles še vedno ni začelo, domnevno zaradi pomanjkanja dobave delov za kolesa.
Namesto tega je družba Sangal sestavljala električna kolesa.
Družba Sangal je prav tako trdila, da bo sestavljanje običajnih koles začela do tekočega leta 2022.
(16)
Komisija ugotavlja, da je v skladu z uredbo o izvzetju eden od pogojev za upravičenost do odobritve izvzetja ta, da morajo sestavljavci dele za kolesa, ki so bili kupljeni v okviru izvzetja, uporabljati za sestavljanje običajnih koles.
Poleg tega imajo lahko hibridni sestavljavci (tj. sestavljavci običajnih in električnih koles) koristi od uporabe odobritve izvzetja.
Vendar stranke, ki sestavljajo izključno električna kolesa, ne morejo biti upravičene do odobritve izvzetja, odobrene v skladu z uredbo o izvzetju.
Te stranke bi morale delovati na podlagi ad hoc dovoljenja za posebno uporabo, odobrenega v skladu s carinsko zakonodajo Unije, če izpolnjujejo pogoje za upravičenost do tega dovoljenja.
(17)
Glede na navedeno družbe Sangal ni mogoče obravnavati kot hibridnega sestavljavca.
Komisija je družbi Sangal dala dovolj časa, da ponovno začne sestavljati običajna kolesa, vendar tega ni storila.
Zato bi bilo treba zahtevek za spremembo sklicev iz uvodnih izjav (8) in (9) zavrniti.
(18)
Poleg tega družba Sangal ne izpolnjuje več zahtev za odobritev izvzetja, odobrenega v skladu z uredbo o izvzetju.
Zato bi bilo treba odobritev izvzetja za družbo Sangal iz uvodne izjave(8) umakniti.
Zahtevek za spremembo imena iz uvodne izjave(9) zato ni relevanten.
(19)
Dne 9. decembra 2022 je bilo družbi Sangal poslano razkritje zgornjih ugotovitev, na podlagi katerih naj bi se predlagalo sprejetje izvedbenega sklepa Komisije o zavrnitvi zahtevka za spremembo sklicev in umiku odobritve izvzetja.
(20)
Po razkritju je družba Sangal 19. decembra 2022 potrdila, da v zadnjih štirih letih ni začela sestavljati običajnih koles.
Družba se je sklicevala na izjemne okoliščine na trgu, kot je znatno povečanje povpraševanja po električnih kolesih, hkrati pa so se precej povečali prevozni stroški skupaj z zelo dolgim rokom za dobavo delov, medtem ko je bila družba še vedno v zagonski fazi in je ustvarjala izgubo.
(21)
Vendar je Komisija ugotovila, da povečano povpraševanje po električnih kolesih ni pomembno za to oceno.
Poleg tega družba Sangal ni predložila nobenega dokaza v zvezi z navedenimi izjemnimi okoliščinami, kot je dolg rok za dobavo delov.
Nasprotno, Komisija je ugotovila, da se je glede na poročilo evropske podatkovne zbirke 14(6) količina delov za kolesa, ki jih je kupila družba Sangal, v zadnjih štirih letih znatno povečala in leta 2022 celo podvojila.
(22)
Poleg tega je družba Sangal trdila, da končuje pogajanja glede naročila s povezano družbo, na podlagi katerega bi bilo v primeru potrditve sestavljenih približno 4 000 običajnih koles, ki bi bila poslana v letu 2023.
Družba Sangal je zato zaprosila Komisijo za dodaten čas, da dokaže, da se jo lahko šteje za hibridnega sestavljavca.
(23)
Komisija je ugotovila, da družbe Sangal zaradi njene dejanske dejavnosti sestavljanja ni mogoče šteti za hibridnega sestavljavca.
Poleg tega dejstvo, da se družba Sangal pogaja o naročilu za proizvodnjo običajnih koles v prihodnosti, ne vpliva na njeno sedanjo dejavnost, ki je predmet tega pregleda.
Če bi bila potrjena prihodnja dejavnost sestavljanja običajnih koles, bi to vplivalo le na uspešnost družbe v prihodnosti.
(24)
Poleg tega je Komisija ugotovila, da ta izvedbeni sklep družbi Sangal ne preprečuje vložitve novega zahtevka za odobritev izvzetja v prihodnosti v skladu s pogoji iz členov 4 in 5 uredbe o izvzetju.
(25)
V zvezi z navedenim se potrdijo ugotovitve pregleda zahtevka iz uvodne izjave(18), zahtevek družbe Sangal pa se zavrne –